
หมวด 2
กลยุทธ์ (Strategy)

2.1 การจัดทํากลยุทธ์ (Strategy Development)


โรงเรียนดงขุยวิทยาคม ได้กำหนดทิศทางการพัฒนาการศึกษาภายใต้หลักการบริหารโดยใช้ KORPAI Model โดยการมีส่วนร่วมของทุกภาคส่วน ประกอบด้วย ครู บุคลากร คณะกรรมการสถานศึกษาขั้นพื้นฐาน ตัวแทนผู้ปกครอง ผู้ทรงคุณวุฒิจากชุมชน หน่วยงาน ในการกำหนดวิสัยทัศน์ พันธกิจ และค่านิยม ได้จัดทำ
แผนกลยุทธ์ ระยะ 3 ปี (พ.ศ.2558-2560) และแผนปฏิบัติการประจำปีการศึกษา ระยะ 1 ปี เพื่อใช้เป็นกรอบ
ในการดำเนินการพัฒนาคุณภาพการศึกษาของโรงเรียนมาอย่างต่อเนื่อง

ก. กระบวนการจัดทํากลยุทธ์ (Strategy Development Process)



(1) กระบวนการวางแผนกลยุทธ์ (Strategy Planning Process)

ภาพที่ 3 การจัดทำแผนกลยุทธ์ของโรงเรียนดงขุยวิทยาคม


โดยผู้บริหาร และคณะกรรมการร่วมกันกำหนดและดำเนินการตามกระบวนการวางแผนกลยุทธ์ 
ซึ่งในการวางแผนกลยุทธ์จะสอดคล้องเชื่อมโยงกับหมวดที่ 1 การนำองค์กร โดยมีขั้นตอนสำคัญ ดังนี้
	A : Approach
	- ศึกษานโยบายกระทรวง/สพฐ./สพม.
- ตั้งคณะกรรมการรวบรวมข้อมูลจากผู้มีส่วนได้ส่วนเสีย ในการบริหารจัดการโรงเรียน
- วิเคราะห์ SWOT ปัจจัยภายใน ภายนอก โอกาส อุปสรรค จุดแข็ง จุดอ่อน
- กำหนดวิสัยทัศน์ พันธกิจ เป้าประสงค์ กลยุทธ์

	D : Deployment
	- แปลงกลยุทธ์สู่การวัดผลและกำหนดกลยุทธ์ และโครงการ (กำหนดตัวชี้วัด เป้าหมาย 
กลยุทธ์ โครงการ/กิจกรรม
- จัดทำแผนกลยุทธ์ฉบับร่าง

	L : Learning
	- การติดตามผล การประเมินผล/ปรับปรุงและพัฒนา รายงานผล ตรวจสอบแผนกลยุทธ์

	I : Integration
	- จัดพิมพ์แผนกลยุทธ์ฉบับสมบูรณ์ และเผยแพร่




(2) นวัตกรรม (Innovation)



2.1) โรงเรียนกําหนดโอกาสเชิงกลยุทธ์ (Strategy Opportunities)




งานแผนงานและงบประมาณ ได้วิเคราะห์ข้อมูลระบบการบริหารจัดการ จุดอ่อนและจุดแข็ง
ของการบริหารงานในรอบปีที่ผ่านมา จึงได้พัฒนารูปแบบการบริหารจัดการเป็น “KORPAI Model” โดยใช้เป็นนวัตกรรมในการบริหารจัดการ รวมทั้งการใช้หลักการ SWOT Analysis เพื่อค้นหาจุดเด่น จุดด้อย โอกาสและอุปสรรคของโรงเรียน เพื่อเป็นข้อมูลในการกำหนดโอกาสเชิงกลยุทธ์ โดยรวบรวมข้อมูลสารสนเทศเกี่ยวกับ
สภาพภายใน และสภาพภายนอกของสถานศึกษาต่าง ๆ



โอกาสเชิงกลยุทธ์ที่สำคัญของโรงเรียน คือ 2 ระบบหลัก ได้แก่ ระบบดูแลช่วยเหลือนักเรียน 
และระบบเรียนรู้ ซึ่งงานแผนงานและงบประมาณได้นำความโดดเด่น วิสัยทัศน์ อัตลักษณ์ เอกลักษณ์ 
และสมรรถนะหลักของโรงเรียนมาเป็นตัวขับเคลื่อนในการบริหารจัดการ โดยมีขั้นตอนที่สำคัญดังนี้



1) การรวบรวมและวิเคราะห์ข้อมูล โดยพิจารณาจากการประเมินสถานภาพของโรงเรียน ที่มีโอกาสมากกว่าอุปสรรค มีจุดแข็งมากกว่าจุดอ่อน และปัจจัยความสำเร็จที่สำคัญของโรงเรียน พบว่าโรงเรียนดงขุยวิทยาคมมีโอกาสเชิงกลยุทธ์ในด้านการพัฒนาคุณภาพด้านวิชาการแก่ผู้เรียนด้วยการทำงานเชิงระบบ 
และมุ่งเน้นผลลัพธ์ของผู้เรียน



2) การตัดสินใจเลือกโอกาสเชิงกลยุทธ์ที่สำคัญ โดยการพิจาณาจาก SWOT Analysis 
และผลการดำเนินกิจกรรม/โครงการในรอบปีที่ผ่านมา โดยพิจารณาร่วมกันทั้งจุดอ่อนของโรงเรียนและการดำเนินกิจกรรม/โครงการที่มีอุปสรรค/ปัญหา/กิจกรรมที่ทำได้ไม่ดีเท่าที่ควร



3) เห็นชอบโอกาสเชิงกลยุทธ์ กลุ่มงานแผนงานได้ตรวจสอบความถูกต้องเหมาะสม พิจารณาข้อมูลโดยรอบที่เกี่ยวข้องทั้ง SWOT ผลการดำเนินกิจกรรม/โครงการในรอบปีที่ผ่านมา สภาพภายใน และสภาพภายนอกของสถานศึกษา เพื่อนำมาใช้กำหนดรูปแบบการบริหารโรงเรียนคุณภาพ ด้วย KORPAI Model 
ตามกระบวนการ A-D-L-I และนำเสนอต่อคณะครูและผู้บริหารเพื่อทราบแนวทางในการดำเนินการ 
เพื่อให้ผู้บริหารเห็นชอบ และกำหนดเป็นแนวทางการดำเนินการบริหารโรงเรียนคุณภาพ โดยทั้งนี้โอกาส
เชิงกลยุทธ์ที่สําคัญของโรงเรียน คือ ผู้ปกครองมีความพร้อมและสนับสนุนให้ผู้เรียนสามารถเลือกเรียน
ได้ตามความถนัดและความสนใจ รวมทั้งความพร้อมของผู้ปกครองในการสนับสนุนกิจกรรมของโรงเรียน


(3) การวิเคราะห์และกําหนดกลยุทธ์ (Strategy Considerations) 



กระบวนการวิเคราะห์และกำหนดกลยุทธ์โรงเรียนมีวิธีการเพื่อให้มั่นใจว่าได้นำปัจจัยสำคัญ ได้แก่ 
จุดแข็ง จุดอ่อน โอกาส และอุปสรรคของโรงเรียนที่ได้มาจากการระดมความคิดเห็นจากผู้เกี่ยวข้องทั้งภายใน
และภายนอกโรงเรียน มาเป็นข้อมูลในการวิเคราะห์และกำหนดกลยุทธ์ ดังนี้



1) การรวบรวมข้อมูลสำคัญ ประกอบด้วยนโยบายของรัฐบาล แผนการศึกษาแห่งชาติพระราชบัญญัติการศึกษา หลักสูตรสถานศึกษา และอื่นๆ ที่เกี่ยวข้อง นำมาจัดทำเป็นกรอบหลักในกำหนดการทบทวน วิสัยทัศน์ พันธกิจ และเป้าประสงค์ของโรงเรียน 



2) วิเคราะห์จุดแข็ง จุดอ่อน โอกาสและอุปสรรคของโรงเรียนโดยทำการ SWOT Analysis เพื่อกำหนดความท้าทายและความได้เปรียบเชิงกลยุทธ์ 



3) วิเคราะห์สัญญาณบ่งชี้การเปลี่ยนแปลงที่สำคัญด้านเทคโนโลยีบริการทางการศึกษา สถิติจำนวนนักเรียนประชากรในชุมชนและผู้มีส่วนได้ส่วนเสีย การวางแผนพัฒนาบุคลากรเพื่อรองรับการเกษียณอายุราชการ การพัฒนาองค์กรด้านเทคโนโลยี วัฒนธรรมองค์กร มาเป็นข้อมูลประกอบการวางแผนเพื่อพิจารณาความยั่งยืนขององค์กร 



4) การประเมินความสามารถในการปฏิบัติตามกลยุทธ์ในปีการศึกษาที่ผ่านมา จากรายงาน
ผลดำเนินงานของโครงการต่าง ๆ ของโรงเรียน 27 โครงการ 



5) การนำแนวทางไปปฏิบัติใช้กระบวนการประชุมปรึกษาหารือหาทางเลือกกลยุทธ์ที่เป็นโอกาส 
ที่จะประสบความสำเร็จมากที่สุดเพื่อให้บรรลุเป้าประสงค์ที่กำหนดไว้



6) การปรับปรุงแลกเปลี่ยนเรียนรู้ พัฒนา ดำเนินการโดยกลุ่มงานนโยบายและแผนงานทบทวนกระบวนการและรับฟังข้อคิดเห็นจากนักเรียนผู้มีส่วนได้ส่วนเสีย มีการตรวจสอบข้อมูลเพื่อความมั่นใจ
ในข้อมูลที่ได้รับ



(4) ระบบงานและสมรรถนะหลักของโรงเรียน (Work Systems and Core Competencies) 



โรงเรียนดงขุยวิทยาคม ได้นำนวัตกรรม KORPAI Model มาใช้ในการบริหารคุณภาพ ด้วยกระบวนการ A-D-L-I ในการตัดสินใจเรื่องระบบงาน 2 ระบบ ได้แก่ ระบบดูแลช่วยเหลือนักเรียน และระบบเรียนรู้ เพื่อช่วยให้โรงเรียนบรรลุวัตถุประสงค์เชิงกลยุทธ์ โรงเรียนมีโครงสร้างการบริหารงานที่ชัดเจนภายใต้องค์กรหลัก
ที่ให้การสนับสนุนการบริหารจัดการโรงเรียน ได้แก่ คณะกรรมการสถานศึกษาขั้นพื้นฐาน สมาคมผู้ปกครองและครูโรงเรียนดงขุยวิทยาคม สมาคมศิษย์เก่าโรงเรียนดงขุยวิทยาคม มีครูและบุคลากรสอนตรงตามวิชาเอก 
ตามอัตรากำลัง มีการสรรหาบุคลากรตามความต้องการของโรงเรียนในแต่ละกลุ่มสาระการเรียนรู้ 
สนองตามเป้าประสงค์ นักเรียนได้รับการพัฒนาความเป็นเลิศทางการเรียนรู้ตามศักยภาพ โดยมีสื่ออุปกรณ์
ที่ทันสมัย มีการสร้างเครือข่ายผู้ปกครอง มีส่วนร่วมกับชุมชนในการจัดการศึกษา มีการแลกเปลี่ยนประสบการณ์ในการแก้ปัญหา โดยยึดการทำงานตามสมรรถนะหลัก ประกอบด้วย 1) การทำงานร่วมกันเป็นทีม 2) มุ่งเน้นพัฒนาประสิทธิภาพ 3) ใช้เทคโนโลยีอย่างสร้างสรรค์

ข. วัตถุประสงค์เชิงกลยุทธ์ (Strategic Objectives)



(1) วัตถุประสงค์เชิงกลยุทธ์ที่สําคัญ (Key Strategic Objectives) 




โรงเรียนดงขุยวิทยาคมได้กำหนดวัตถุประสงค์เชิงกลยุทธ์ในการพัฒนาคุณภาพการศึกษาของโรงเรียน ด้วยการวิเคราะห์จากวิสัยทัศน์ กลยุทธ์ นวัตกรรมรูปแบบการบริหารโรงเรียนคุณภาพ KORPAI Model และสมรรถนะหลักของโรงเรียนดงขุยวิทยาคม ดังตารางที่ 1 แสดงวัตถุประสงค์เชิงกลยุทธ์ที่สำคัญ
ตารางที่ 1 ตารางแสดงกลยุทธ์ระดับองค์กร วัตถุประสงค์เชิงกลยุทธ์ที่สำคัญ และตัวชี้วัด
	กลยุทธ์ระดับองค์กร
	วัตถุประสงค์เชิงกลยุทธ์
	ตัวชี้วัด

	กลยุทธ์ที่ 1 ส่งเสริม สนับสนุนการพัฒนาคุณภาพผู้เรียน ให้มีศักยภาพเป็นพลโลก
	1. ผู้เรียนมีศักยภาพในฐานะพลเมือง และพลโลก
	1. ร้อยละของนักเรียนที่จบการศึกษาระดับมัธยมศึกษาตอนต้น

	
	
	2. ร้อยละของนักเรียนที่จบการศึกษาระดับมัธยมศึกษา
ตอนปลาย

	กลยุทธ์ที่ 2 ส่งเสริม สนับสนุนการพัฒนาคุณภาพผู้เรียน คุณลักษณะอันพึงประสงค์ ตามหลักปรัชญาเศรษฐกิจพอเพียง
	2. ผู้เรียนมีคุณลักษณะอันพึงประสงค์ ตามหลักปรัชญาของเศรษฐกิจพอเพียง
	3. ร้อยละของนักเรียน เกิดคุณธรรม จริยธรรม มีระเบียบวินัย มีจิตสำนึกความเป็นไทย ปฏิบัติตนตามหลักเศรษฐกิจพอเพียง จิตสำนึกความกตัญญูต่อบุพการีและผู้มีพระคุณ

	
	
	4. ร้อยละของนักเรียน มีสุขภาพกายและสุขภาพใจที่ดี มีความรู้ความเข้าใจในการดูแลสุขภาพตนเอง

	
	
	5. ร้อยละของนักเรียน เกิดความตระหนักด้านการอ่าน และมีการบันทึกสมุดรักการอ่าน


	กลยุทธ์ระดับองค์กร
	วัตถุประสงค์เชิงกลยุทธ์
	ตัวชี้วัด

	กลยุทธ์ที่ 3 ส่งเสริม สนับสนุนการพัฒนาหลักสูตรสถานศึกษาเทียบเคียงมาตรฐานสากล
	3. ผู้เรียนมีทักษะกระบวนการเรียนรู้เทียบเคียงมาตรฐานสากล
	6. ร้อยละของนักเรียนมีผลสัมฤทธิ์ทางการเรียนสูงขึ้น โดยมีทักษะจากกระบวนการเรียนรู้ ประสบการณ์ตรงนอกเหนือบทเรียน แลกเปลี่ยนเรียนรู้ความคิดซึ่งกันและกัน

	กลยุทธ์ที่ 4 ส่งเสริม สนับสนุนการพัฒนาสื่อ นวัตกรรม และแหล่งเรียนรู้ของสถานศึกษา
	4. โรงเรียนมีหลักสูตรเทียบเคียงหลักสูตรมาตรฐานสากล
	7. หลักสูตรและพัฒนาคุณภาพการศึกษาสู่มาตรฐาน

	กลยุทธ์ที่ 5 ส่งเสริม สนับสนุนการพัฒนาคุณภาพครู และบุคลากรทางการศึกษา ตามมาตรฐานวิชาชีพ
	5. ครู และบุคลากรทางการศึกษามีคุณภาพตามเกณฑ์มาตรฐานวิชาชีพ
	8. ร้อยละของครูที่เข้ารับการนิเทศ อบรม ประชุม สัมมนาทางวิชาการ และร่วมแลกเปลี่ยนเรียนรู้กับหน่วยงานและส่วนราชการอื่น

	
	
	9. ร้อยละของครูที่ได้รับการยกย่อง เชิดชูเกียรติด้านการปฏิรูปกระบวนการเรียนรู้

	กลยุทธ์ที่ 6 ส่งเสริม สนับสนุนการพัฒนาคุณภาพการจัดการศึกษาตามหลักการบริหารแบบมีส่วนร่วม
	6. โรงเรียนมีระบบบริหารจัดการด้วยระบบคุณภาพ ความร่วมมือจากชุมชน องค์กรภายนอกและภาคีเครือข่าย
	10. ร้อยละความพึงพอใจ
ของนักเรียนและผู้ปกครอง
ที่มีต่อการให้บริการทางการศึกษาของสถานศึกษาในระดับดี

	กลยุทธ์ที่ 7 ส่งเสริม สนับสนุนการใช้เทคโนโลยีสารสนเทศเพื่อการจัดการศึกษา
	7. นักเรียน ครู และบุคลากรทางการศึกษาสามารถใช้เทคโนโลยีในการพัฒนาการเรียนการสอนได้
	11. ร้อยละของนักเรียนรู้จักใช้เทคโนโลยี และ สามารถนำเทคโนโลยีไปใช้ในชีวิตประจำวันได้




(2) การพิจารณาวัตถุประสงค์เชิงกลยุทธ์ (Strategic Objectives Considerations) 



โรงเรียนดงขุยวิทยาคมได้ดำเนินการวิเคราะห์สภาพแวดล้อมภายใน และภายนอก เพื่อทราบจุดอ่อน จุดแข็ง โอกาส และอุปสรรค ของโรงเรียนด้วยกระบวนการ SWOT เพื่อกำหนด วิสัยทัศน์ พันธกิจ เป้าประสงค์ และกลยุทธ์ของโรงเรียน โดยการมีส่วนร่วมจากตัวแทนของผู้มีส่วนเกี่ยวข้องในการจัดการศึกษาของโรงเรียน
คือ ตัวแทนนักเรียน ตัวแทนผู้ปกครอง (ประธานเครือข่ายผู้ปกครอง) ตัวแทนชุมชน สมาคมผู้ปกครองและครู ตัวแทนสมาคมศิษย์เก่า คณะกรรมการสถานศึกษาขั้นพื้นฐาน ตัวแทนครูและบุคลากร และผู้บริหาร
โรงเรียนดงขุยวิทยาคม ภายใต้กรอบนโยบายของสำนักงานคณะกรรมการการศึกษาขั้นพื้นฐาน และมาตรฐานการจัดการศึกษาขั้นพื้นฐาน วิเคราะห์เชื่อมโยงความสัมพันธ์กับมาตรฐานการศึกษาขั้นพื้นฐาน ผลการประเมินคุณภาพทั้งภายในสถานศึกษาและผลการประเมินคุณภายนอก (สมศ.) ข้อมูลสารสนเทศของโรงเรียน 
โดยใช้นวัตกรรม KORPAI Model มาใช้ในการบริหารคุณภาพ ด้วยกระบวนการ A-D-L-I
2.2 การนํากลยุทธ์ไปปฏิบัติ (Strategy Implementation): 


ก. การจัดทําแผนปฏิบัติการและการถ่ายทอดสู่การปฏิบัติ (Action Plan Development and Deployment)



(1) การจัดทําแผนปฏิบัติการ (Action Plan Development)



โรงเรียนจัดทำแผนปฏิบัติการประจำปี ให้สอดคล้องกับ วิสัยทัศน์ พันธกิจ เป้าประสงค์ และกลยุทธ์ของโรงเรียน ซึ่งเกิดจากกระบวนการจัดทำกลยุทธ์ของโรงเรียน (แผนระยะยาว) โดยดำเนินการจัดทำ
แผนปฏิบัติการประจำปี ดังนี้ 

ภาพที่ 4 การจัดทำแผนปฏิบัติการประจำปีโรงเรียนดงขุยวิทยาคม
โดยมีการดำเนินการผ่านกระบวนการ A-D-L-I ดังนี้
	A : Approach
	- ประกาศแต่งตั้งคณะกรรมการจัดทำแผนปฎิบัติราชการประจำปีงบประมาณจากตัวแทนของผู้มีส่วนเกี่ยวข้องในการจัดการศึกษาของโรงเรียนทั้งหมด ประกอบด้วยคณะกรรมการสถานศึกษาขั้นพื้นฐานของโรงเรียน คณะกรรมการสมาคมผู้ปกครองและครู
โรงเรียนดงขุยวิทยาคม คณะกรรมการสมาคมศิษย์เก่า ประธานกรรมการเครือข่าย
ผู้ปกครองและครู คณะกรรมการสภานักเรียน ตัวแทนครูจากกลุ่มสาระการเรียนรู้
ทุกกลุ่มสาระการเรียนรู้ ลูกจ้างประจำ ครูอัตราจ้าง เป็นต้น

	D : Deployment
	- กำหนดตัวชี้วัดและเป้าหมายตัวชี้วัด
- จัดทำโครงการ/กิจกรรมที่สอดคล้องกับ วิสัยทัศน์ พันธกิจ เป้าประสงค์ และกลยุทธ์
ของสถานศึกษา และได้รับความเห็นชอบจากคณะกรรมการ
- แต่งตั้งคณะกรรมการพิจารณากิจกรรม /โครงการและจัดสรรงบประมาณแผนปฎิบัติการประจำปี 

	L : Learning
	- จัดทำร่างแผนการปฏิบัติการประจำปีการศึกษา เพื่อขอความเห็นชอบจากคณะกรรมการสถานศึกษาขั้นพื้นฐานของโรงเรียนและเมื่อผ่านความเห็นชอบของคณะกรรมการสถานศึกษาขั้นพื้นฐานเรียบร้อยแล้ว จัดพิมพ์และมอบผู้เกี่ยวข้องเพื่อถือปฏิบัติ
ในการพัฒนาคุณภาพการจัดการศึกษาของโรงเรียนต่อไป

	I : Integration
	- เผยแพร่ สร้างความรู้ความเข้าใจ ไปยังผู้รับผิดชอบเพื่อนำแผนปฏิบัติการประจำปี
ไปดำเนินการให้ถูกต้อง สอดคล้องกับเกณฑ์และเป้าหมายที่กำหนดไว้
- ประเมินผลการดำเนินงานของโครงการ/กิจกรรม เพื่อนำไปพัฒนาในปีการศึกษาต่อไป




(2) การนําแผนปฏิบัติการไปปฏิบัติ (Action Plan Implementation)



ภายหลังจัดทำแผนปฏิบัติการฉบับสมบูรณ์เสร็จแล้ว ผู้อำนวยการโรงเรียนได้มอบหมายให้
รองผู้อำนวยการโรงเรียน 4 ฝ่ายเป็นผู้ให้คำปรึกษา เสนอแนะ ขับเคลื่อนภาระงานต่าง ๆ ผ่านหัวหน้างาน 
หัวหน้ากลุ่มสาระ งานแผนงานและงบประมาณ เผยแพร่แผนปฏิบัติการแก่กลุ่มงานทุกกลุ่มในโรงเรียน 
พร้อมกำหนดกรอบการติดตาม กำกับ และประเมินผล เพื่อให้ทุกกลุ่มงานถือปฏิบัติและรายงานผลต่อผู้บังคับบัญชาตามสายงานโดยโรงเรียนได้ดำเนินการปรับแผนกลยุทธ์ลงสู่การปฏิบัติเพื่อให้บรรลุเป้าหมาย 
ด้วยแนวทางการดำเนินการ ดังนี้ 



2.1) ผู้รับผิดชอบ กิจกรรม/โครงการ/งาน ขออนุมัติในการดำเนินงานจากทางโรงเรียนตามขั้นตอน
ที่ทางโรงเรียนกำหนดโดยผ่านกลุ่ม/ฝ่ายที่รับผิดชอบ/เจ้าหน้าที่พัสดุ/ฝ่ายแผนงาน/รองผู้อำนวยการและผู้อำนวยการพิจารณาอนุมัติให้การดำเนินงานตามงบประมาณที่อนุมัติ 



2.2) กำกับติดตามและตรวจสอบการดำเนินการตามโครงการ 



2.3) ผู้รับผิดชอบ กิจกรรม/โครงการ/งาน รายงานการดำเนินงานตามโครงการที่ดำเนินงานเรียบร้อยแล้วเมื่อสิ้นปีงบประมาณ 



2.4) ประเมินผลและสรุป การดำเนินงานโครงการ เพื่อใช้เป็นข้อมูลในการพัฒนาคุณภาพการศึกษา
ในปีต่อไป


(3) การจัดสรรทรัพยากร (Resource Allocation)



โรงเรียนได้จัดทำงบประมาณแบบมุ่งเน้นผลงานตามกลยุทธ์ของโรงเรียน ที่สอดคล้องกับพันธกิจ และเป้าประสงค์ งบประมาณที่โรงเรียนได้รับจัดสรร คือ งบประมาณที่ได้รับจากภาครัฐ ได้แก่ เงินอุดหนุน 
และเงินนอกงบประมาณที่ได้จากการระดมทรัพยากร โรงเรียนดำเนินการจัดสรรทรัพยากร ดังนี้



3.1) ประชุมคณะกรรมการจัดทำแผนปฏิบัติการ พิจารณาจัดสรรงบประมาณ และข้อสรุปในการจัดงบประมาณ คือ ตามกลยุทธ์ ร้อยละ 70 งานประจำร้อยละ 20 สำรองจ่าย ร้อยละ 10



3.2) ประชุมคณะกรรมการจัดทำแผนปฏิบัติการ เพื่อจัดสรรงบประมาณ โดยพิจารณาจากแผนงาน / โครงการ และเงินงบประมาณที่ได้รับ



3.3) กำหนดวงเงินในการใช้จ่ายแต่ละภาคเรียน เพื่อการบริหารงบประมาณที่ได้รับ



3.4) หัวหน้าฝ่าย หัวหน้างาน และหัวหน้ากลุ่มสาระการเรียนรู้ประชุมพิจารณางบประมาณ
ที่ได้รับจัดสรร เพื่อวางแผนการใช้จ่าย 



3.5) การกำกับ ติดตามการดำเนินงานโครงการให้เป็นไปตามแผนปฏิบัติการ และควบคุม 
การจัดซื้อ จัดจ้างให้เป็นไปตามระเบียบของทางราชการ 



3.6) เมื่อดำเนินการตามแผนงาน / โครงการเสร็จสิ้นแล้ว ต้องมีการรายงานผลการดำเนินงาน ข้อเสนอแนะ ปัญหา อุปสรรค 



3.7) สรุปผลการดำเนินงานแผนงาน / โครงการทั้งโรงเรียน เพื่อใช้เป็นข้อมูลในการพัฒนาคุณภาพการศึกษาในปีต่อไป


(4) แผนด้านบุคลากร (Workforce Plans)



โรงเรียนมีการส่งเสริมสนับสนุนให้บุคลากรเข้าร่วมการพัฒนาตนเอง เช่น การอบรม สัมมนา ศึกษาต่อ ศึกษาดูงาน พัฒนาศักยภาพตามความต้องการของบุคลากรและพัฒนางานในหน้าที่โดยโครงการที่โรงเรียนและหน่วยงานต่าง ๆ จัดขึ้น โรงเรียนได้ดำเนินการโครงการพัฒนาครูและบุคลากร อย่างน้อยปีละ 2 ครั้ง สร้างขวัญและกำลังใจครู โดยส่งเสริมให้ครูและบุคลากรได้รับการพัฒนา เพื่อเลื่อนวิทยฐานะที่สูงขึ้น มีสวัสดิการช่วยเหลือครูและบุคลากร มีการคัดสรรบุคลากรเข้าสู่ภาระงานต่าง ๆ ตามความสมัครใจ ความถนัด ความรู้ ความสามารถ 
มีการนิเทศ กำกับ ติดตามและการประเมินผลการทำงาน ให้ขวัญกำลังใจในการปฏิบัติงาน เพื่อให้การปฏิบัติงานบรรลุผลสำเร็จตามแผนกลยุทธ์ที่กำหนดไว้ และมีการถ่ายโอนประสบการณ์ ความรู้ และทักษะในงานที่รับผิดชอบให้เพื่อนร่วมงาน เพื่อให้มีผู้ที่สามารถปฏิบัติงานแทน ในด้านกระบวนการจัดกิจกรรมการเรียนการสอน 
จัดครูเข้าสอนตรงตามวุฒิความรู้ความสามารถ


(5) ตัววัดผลการดําเนินการ (Performance Measures)



โรงเรียนมีการติดตาม ตรวจสอบและประเมินผลการปฏิบัติงานตามแผนปฏิบัติการโดยใช้เครื่องมือ
การตรวจสอบที่หลากหลายและมีคุณภาพ สามารถสรุปผลการดำเนินงาน ตามรายละเอียดที่ปรากฏในรายงานประเมินตนเองประจำปีของโรงเรียน (SAR) มีวิธีการดำเนินการดังนี้ 



5.1) ผู้บริหารสถานศึกษาสร้างความเข้าใจกับผู้มีส่วนได้ส่วนเสีย ในการจัดการศึกษาของโรงเรียน 
ซึ่งประกอบด้วย คณะกรรมการสถานศึกษาขั้นพื้นฐาน ชุมชน ผู้ปกครอง ครู และนักเรียน 



5.2) ประสานงานกับทุกภาคส่วน เพื่อร่วมกันสนับสนุน และระดมทรัพยากรในการจัดการศึกษา
แบบมีส่วนร่วม 



5.3) จัดทำแผนงาน /โครงการให้สอดคล้องกับวิสัยทัศน์ พันธกิจ เป้าประสงค์ และกลยุทธ์ของโรงเรียน โดยมีการกำหนดผู้รับผิดชอบ และระยะเวลาในการดำเนินการที่ชัดเจน 



5.4) กำกับ ติดตามความก้าวหน้า การดำเนินงาน/การใช้จ่ายงบประมาณให้เหมาะสม
และมีประสิทธิภาพ ประสิทธิผลในการดำเนินงาน 



5.5) วิเคราะห์ผลการดำเนินงานและงบประมาณ ทำให้ทราบผลความคุ้มค่าในการลงทุน 



5.6) จัดทำรายงานการประเมินตนเองประจำปี (SAR) 




5.7) เสนอผลการประเมินตนเองประจำปี (SAR) ต่อคณะกรรมการสถานศึกษาขั้นพื้นฐาน 



5.8) เผยแพร่ผลการประเมินตนเองประจำปี (SAR)




โรงเรียนได้นำผลการประเมินกิจกรรม/โครงการ ตามแผนปฏิบัติการประจำปีของโรงเรียน
ไปใช้ในการปรับปรุงพัฒนางานอย่างต่อเนื่อง ส่งผลให้สถานศึกษามีผลการดำเนินงานบรรลุเป้าหมาย
โดยใช้ระบบการบริหารตาม KORPAI Model ทำให้โรงเรียนมีการบริหารงานที่มีประสิทธิภาพ มีผลงาน
เป็นที่ประจักษ์ได้รับการยอมรับจากผู้ปกครอง ชุมชน สังคม และหน่วยงานต่างๆ


(6) การคาดการณ์ผลการดําเนินการ (Performance Projections)



โรงเรียนได้จัดทำแผนกลยุทธ์ ระยะ 3 ปี โดยมีการกำหนดเป้าหมายของแต่ละตัวชี้วัดไว้อย่างชัดเจน และคาดการณ์ว่าจะสามารถดำเนินการได้ตามเป้าหมายที่กำหนด เพราะมีการเตรียมการและประเมินความพร้อมก่อนดำเนินกิจกรรมอย่างเป็นระบบ และมีการประเมินตัวชี้วัดตามกรอบระยะเวลาการตรวจสอบและประเมินระบบประกันคุณภาพปีละ 1 ครั้ง ส่วนการคาดการณ์ผลการดำเนินการตามกรอบของเวลาของการวางแผน
ทั้งระยะสั้นและระยะยาว มีวิธีการคาดการณ์ ดังนี้ 



1) การคาดการณ์ผลก่อนการดำเนินการ ใช้วิธีศึกษาข้อมูลและสารสนเทศที่มีอยู่เดิม
นำมาใช้ในการเตรียมการ และวางแผนการดำเนินงาน โดยผู้บริหารใช้วิธีพูดคุยและสอบถามบุคลากร
ถึงปัญหาอุปสรรค แนวทางการแก้ไขและป้องกันปัญหาที่ยังไม่เกิด หรืออาจเกิดซ้ำ



2) การคาดการณ์ผลขณะดำเนินการ ผู้บริหารและหัวหน้าฝ่าย รวมทั้งผู้ที่ได้รับมอบหมาย
ให้เป็นผู้ดำเนินงานมีการพบปะประชุมร่วมกันเพื่อตรวจสอบการดำเนินงานเป็นระยะ ๆ เพื่อให้ได้ข้อมูล
ที่สามารถคาดการณ์ความเป็นไปได้ของผลการดำเนินงาน รวมทั้งสามารถแก้ไขปัญหาต่าง ๆ ในระหว่างการดำเนินงานได้อย่างทันท่วงที 



3) การคาดการณ์ผลหลังการดำเนินการ ผู้บริหารและบุคลากร รวมถึงคณะทำงานมีการสรุป และรายงานผลการดำเนินงานให้รับทราบ อภิปรายข้อดี-ข้อด้อย จุดอ่อน จุดแข็ง ปัญหา อุปสรรค และร่วมกันคิดหาแนวทางป้องกัน ปรับปรุง และพัฒนาการดำเนินงานไว้ล่วงหน้า 

ข. การปรับเปลี่ยนแผนปฏิบัติการ (Action Plan Modification)



แผนปฏิบัติการของโรงเรียนดงขุยวิทยาคม โดยปกติจะดำเนินการโดยคำนึงถึงภาวะฉุกเฉินในกรณีที่เกิดเหตุการณ์/สถานการณ์ที่ไม่คาดคิดมาก่อน รวมทั้งนโยบายเร่งด่วน โดยมีแนวทางปฏิบัติในการดำเนินการ คือ โรงเรียนจะประชุมหารือกับคณะกรรมการบริหารโรงเรียนและผู้ที่เกี่ยวข้อง เพื่อหาแนวทางในการดำเนินงานร่วมกัน ซึ่งจะมีการปรับเปลี่ยนแผนปฏิบัติการโดยใช้งบสำรองจ่ายในการดำเนินงาน ตลอดจนบริหารจัดการทรัพยากรบุคคลและเวลา เพื่อทุ่มเทให้กับการแก้ไขปัญหา/สถานการณ์ที่เกิดขึ้นอย่างมีประสิทธิภาพทันท่วงที และมีการติดตามผลภายหลังจากที่มีการปรับเปลี่ยนแผน พร้อมทั้งรายงานผลการดำเนินงานการแก้ไขปัญหา
หรือการปฏิบัติในภาวะฉุกเฉินในกรณีที่เกิดเหตุการณ์/สถานการณ์ที่ไม่คาดคิดมาก่อนให้ผู้บริหารได้ทราบ
